Ведана ц1еххьана хьуьна юккъера довллушехь гучуелира. Цигара дуьхьал хахкабелла бог1уш а б1о бара. Шемалан г1ап лекхачу гу т1ехь йолчу майданахь яра. Цхьаъ бен т1ебог1уш некъ а бацара цунна, чхараш юккъехула болу. Г1ап гонаха керт йолуш, лекха боьттина пен болуш яра. Пенаш т1екхачала, хетарехь чохь хи долу харш дара гуо баьккхина, тхо долчьра д1ахьаьжча хи гуш дацара. Некъа т1ехь лаьтташ ха дара. Г1опа т1ехь долчу чардакъ т1ера гуо баьккхина йолу меттиг дика гущ яра г1арлана. Коьртачу кевнехь кхечу пачхьалкхехь йина йолу йоккха топ яра. Там бара и ламаройн шайн заводехь йтна хила а. Суна и европехь ечарех тарйеллера.